VS001633
Datum: 1999-02-10T01:00:00.000+01:00
datum_sodbe_i_stopnje: 2003-11-12T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe kolena in goleni in njihove posledice - poškodbe skočnega sklepa in stopala in njihove posledice
fischer: srednje hudi primeri
odskodnina: 5.700.000,00 SIT
opombe: II Ips 571/2005. Revizija tožeče stranke je bila zavrnjena.

Opomba: Tožnik je z 20% soprispeval k nastanku škode.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 35 do 40 let

Športnik, po poklicu poklicni vojak.

## Škodni dogodek

Poškodovan kot poveljnik straže pri padcu na ledu ob menjavi straže.

## Poškodba

Spiralni zlom desne golenice, prelom zgornjega dela desne mečnice, poškodba globokega golenskega živca.

## Telesne bolečine

1.600.000,00 SIT Tožnik je trpel trajne hude telesne bolečine 4 dni, občasne hude kumulativno 3 tedne ter trajne lahke 2 meseca. Občasne lahke telesne bolečine bo tožnik trpel tudi v bodoče.

#### Hospitalizacija

20 dni, operacija, scintigrafska preiskava.

#### Ambulantno zdravljenje

Več pregledov pri travmatologu, ortopedu, fiziatru, nevrologu in osebnemu zdravniku.

#### Rehabilitacija

Fizikalna terapija.

#### Nevšečnosti med zdravljenjem

Prejemal je antibiotična in analgetična zdravila.

## Strah

300.000,00 SIT. Tožnik je utrpel primarni strah, ki je bil nižje intenzitete in hipen. Sekundarni strah je bil intenzivnejši in dolgotrajnejši, saj je bil v strahu, da ima hujše notranje poškodbe desne goleni.

## Zmanjšanje življenjske aktivnosti

3.500.000,00 SIT Tožnik ima delno ohromljeno desno stopalo in polno ohromljenost palca desnega stopala. Kost se je zacelila v dobrem položaju s kostno celino in ima enake biološke vrednosti kot normalna kost na istem mestu, so pa v okolici preloma tožniku ostale brazgotine, ki so biološko manj vredne kot normalna tkiva na tem mestu. Splošne življenjske aktivnosti ima tožnik zato zmanjšane za 25%. Tožnik je nezmožen teka, dolgotrajne hoje, težje počepa, nezmožen je pokleka na desno koleno, onemogočene so mu vse športne aktivnosti povezane z elementi teka in poskoka.

## Skaženost

300.000,00 SIT. Nad potekom pogačičnega ligamenta je vidna 7 cm dolga pooperativna kožna brazgotina in manjše, komaj opazne brazgotine na desni goleni, kjer je imel tožnik vstavljene zaklepne vijake. Pri hoji tožnik diskretno šepa.

---

ZOR člen 200, 203